भोपाल 16 सितम्बर । पत्रकारिता विश्वविद्यालय द्वारा धारा 370 के प्रभावों का विश्लेषण करती हिन्दी तथा अंग्रेजी की लघुपुस्तिका तथा ‘जम्मू कश्मीर की वास्तविकता एवं प्रतिमाएँ: मीडिया की भूमिका’ विषयक राष्ट्रीय संविमर्श के प्रतिवेदन का लोकार्पण दिल्ली के कॉस्टिट्यूशन क्लब में हाल ही में सम्पन्न हुआ। इस अवसर पर धारा 370 पर परिसंवाद का आयोजन भी किया गया। यह कार्यक्रम जम्मू कश्मीर अध्ययन केन्द्र, नई दिल्ली तथा पत्रकारिता विश्वविद्यालय के संयुक्त तत्वावधान में आयोजित किया गया। इस अवसर पर जम्मू कश्मीर अध्ययन केन्द्र के निदेशक श्री जवाहरलाल कौल, श्री आशुतोष भटनागर, वरिष्ठ पत्रकार श्री एन.के.सिंह, उपस्थित थे। कार्यक्रम के मुख्य वक्ता जम्मू कश्मीर एवं धारा 370 विषयों के विशेषज्ञ, सामाजिक कार्यकर्ता श्री अरूण कुमार थे। कार्यक्रम की अध्यक्षता विश्वविद्यालय के कुलपति प्रो. बृज किशोर कुठियाला ने की।